CELEX: 32018R0264
Language: hu
Date: 2018-02-19 00:00:00
Title: A Tanács (EU) 2018/264 rendelete (2018. február 19.) az 1999/2000-es gazdasági évre vonatkozó cukorágazati termelési illetékek és a kiegészítő illetékre alkalmazandó számítási együttható, valamint a 2000/2001-es gazdasági évre vonatkozó cukorágazati termelési illetékek megállapításáról

23.2.2018   
            
            
               HU
            
            
               Az Európai Unió Hivatalos Lapja
            
            
               L 51/1
            
         A TANÁCS (EU) 2018/264 RENDELETE
   (2018. február 19.)
   az 1999/2000-es gazdasági évre vonatkozó cukorágazati termelési illetékek és a kiegészítő illetékre alkalmazandó számítási együttható, valamint a 2000/2001-es gazdasági évre vonatkozó cukorágazati termelési illetékek megállapításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 43. cikke (3) bekezdésére,
   tekintettel az Európai Bizottság javaslatára,
   mivel:
   
               (1)
            
            
               A 2038/1999/EK tanácsi rendelet (1) 33. cikkének (8) bekezdése és 34. cikkének (5) bekezdése felhatalmazta a Bizottságot, hogy részletes szabályokat fogadjon el a cukorágazat közös piacszervezésének keretében kvótával rendelkezőktől beszedendő termelési alapilleték, illetve a kiegészítő illeték kiszámításához szükséges együttható meghatározása céljából.
            
         
               (2)
            
            
               A 2267/2000/EK (2) és az 1993/2001/EK bizottsági rendelet (3) megállapította a cukorágazati termelési illetékek összegét, valamint a kiegészítő illeték számítási együtthatóját.
            
         
               (3)
            
            
               A cukorágazati piac közös szervezésének reformja keretében az 1260/2001/EK tanácsi rendelet (4) hatályon kívül helyezte és felváltotta a 2038/1999/EK rendeletet. A 318/2006/EK tanácsi rendelet (5) hatályon kívül helyezte és felváltotta az 1260/2001/EK rendeletet. A 318/2006/EK rendelet, amelyet később hatályon kívül helyezett és felváltott az 1234/2007/EK tanácsi rendelet (6), a termelési kvóták rendszerének önfinanszírozásán alapuló, változó cukortermelési illetékeket olyan új termelési díjjal váltotta fel, amelynek célja a cukorágazatban a cukorpiac közös szervezésének keretében felmerülő kiadások fedezéséhez való hozzájárulás. Az 1234/2007/EK rendeletet hatályon kívül helyező és felváltó 1308/2013/EU európai parlamenti és tanácsi rendelet (7) értelmében ez az ideiglenes termelési díj 2017. szeptember 30-ig volt alkalmazandó.
            
         
               (4)
            
            
               A Bíróság a C-585/15. sz. Raffinerie Tirlemontoise ügyben 2017. február 9-én meghozott ítéletében (8) érvénytelennek nyilvánította a 2267/2000/EK és az 1993/2001/EK rendeletet. A Bíróság az ítéletében kijelentette, hogy a 2038/1999/EK rendelet 33. cikkének (1) bekezdését úgy kell értelmezni, hogy az átlagos veszteség kiszámítása céljából az e rendelkezés hatálya alá tartozó termékek export-visszatérítéseihez kapcsolódó tényleges költségek teljes összegét el kell osztani ezen exportált termékek mennyiségeinek egészével, függetlenül attól, hogy ez utóbbiak tekintetében ténylegesen fizettek-e visszatérítést, vagy sem.
            
         
               (5)
            
            
               A Bíróság emellett azt is kijelentette, hogy a 2038/1999/EK rendelet 33. cikkének (2) bekezdését úgy kell értelmezni, hogy a termelési illetékek teljes összegének kiszámítása céljából a kiszámított átlagos veszteséget az e rendelkezés hatálya alá tartozó termékek export-visszatérítéseihez kapcsolódó tényleges költségek teljes összegének ezen exportált termékmennyiségek egészével való elosztásával kell figyelembe venni, függetlenül attól, hogy ez utóbbiak tekintetében ténylegesen fizettek-e visszatérítést, vagy sem.
            
         
               (6)
            
            
               A Bíróság ítéletének való megfelelés érdekében a termelési illetékeket és a kiegészítő illetékeket ezért a megfelelő szinten kell megállapítani.
            
         
               (7)
            
            
               Az „átlagos veszteség” nevezetesen úgy számítandó ki, hogy a ténylegesen kifizetett visszatérítések teljes összegét el kell osztani a visszatérítésre jogosult termékek teljes exportált mennyiségével, függetlenül attól, hogy visszatérítéssel vagy visszatérítés nélkül exportált mennyiségekről van szó. A Bíróság által előírt módszer alkalmazása az „átlagos veszteség” és az 1999/2000-es és a 2000/2001-es gazdasági évre kivetett illetékekből fedezendő „teljes veszteség” számottevő csökkenését eredményezi.
            
         
               (8)
            
            
               A termelési illetékeknek az 1999/2000-es és a 2000/2001-es gazdasági év tekintetében történő felülvizsgálata kihat arra az összegre, amelyet a cukortermelőknek a cukorrépa-termesztők számára kellett fizetniük az A, illetve a B illeték maximális összege és ezen illetékeknek az érintett gazdasági években kivetett összege közötti különbség alapján.
            
         
               (9)
            
            
               A cukorágazat piacának közös szervezésére vonatkozóan 2006-ig érvényben lévő szabályok értelmében az illetéket ténylegesen a cukorgyártók fizették, ám e költségek 60 %-a a cukorrépa-termesztőknek fizetett alacsonyabb árakon keresztül visszakerült hozzájuk. A 2038/1999/EK rendelet 36. cikkének (2) bekezdése értelmében, amennyiben az illetékek összegei az A, illetve a B illeték maximális szintje (azaz a fehér cukor intervenciós árának 2 %-a vagy 37,5 %-a) alatt kerültek megállapításra, a cukorgyártók kötelesek voltak a cukorrépa-értékesítőknek kifizetni az adott illeték maximális összege és az alapilleték, illetve a B illeték ténylegesen kivetett összege közötti különbség 60 %-át.
            
         
               (10)
            
            
               Meg kell határozni ezért azon felülvizsgált összegeket, amelyeket a cukortermelők kötelesek visszafizetni a cukorrépa-értékesítőknek. Kizárólag a régi és az új összegek különbözetét kell visszatéríteni a cukorrépa-értékesítők részére.
            
         
               (11)
            
            
               Az 1999/2000-es gazdasági év tekintetében az illetékek által nem fedezett teljes veszteségnek a Bíróság által előírt módszer alapján újraszámolt összege 66 941 664 EUR-t tesz ki. A 2038/1999/EK rendelet 34. cikkének (2) bekezdésében említett együtthatót ennek megfelelően kell megállapítani és visszamenőleges hatállyal alkalmazni a szóban forgó gazdasági évre.
            
         
               (12)
            
            
               A 2000/2001-es gazdasági év tekintetében az illetékek által nem fedezett teljes veszteségnek a Bíróság által előírt módszer alapján újból kiszámolt összege 49 376 802 EUR-t tesz ki.
            
         
               (13)
            
            
               Jogbiztonsági megfontolásból, valamint a különböző tagállamokban működő érintett gazdasági szereplők közötti egyenlő bánásmód biztosítása érdekében meg kell határozni azt a határidőt, ameddig az e rendeletben rögzített illetékeket a 609/2014/EU, Euratom tanácsi rendelet (9) 2. cikke (2) bekezdésének második és harmadik albekezdése értelmében meg kell állapítani. Ezt a határidőt azonban nem kell alkalmazni abban az esetben, ha a tagállamoknak a nemzeti jog szerint az említett időpontot követően kell visszatérítést fizetniük az érintett gazdálkodóknak.
            
         
               (14)
            
            
               A 2267/2000/EK és az 1993/2001/EK rendeletben meghatározott cukorágazati termelési illetékek tekintetében jogtalanul kifizetett összegek és az e rendeletben meghatározott illetékek közötti különbözetet vissza kell téríteni.
            
         
               (15)
            
            
               A Bíróság ítéletéből következik, hogy a helyesbített illetékeket ugyanazon időpontoktól kezdődően kell alkalmazni, mint amelyektől az érvénytelennek nyilvánított illetékeket alkalmazták. Az e rendelet alapján kiszámított termelési illetékek és kiegészítő illetékek ezért a 2267/2000/EK és az 1993/2001/EK rendelet hatálybalépésének időpontjától alkalmazandók,
            
         ELFOGADTA EZT A RENDELETET:
   1. cikk
   (1)   Az 1999/2000-es és a 2000/2001-es gazdasági évre vonatkozóan a cukorágazatban fizetendő termelési illetékeket a melléklet 1. pontja határozza meg.
   (2)   Az 1999/2000-es gazdasági évre vonatkozó termelési illetéket kiegészítő illeték kiszámításához szükséges együtthatót a melléklet 2. pontja határozza meg.
   (3)   A cukorgyártók által a cukorrépa-értékesítők részére a 2000/2001-es gazdasági évre vonatkozó A és B illetékek alapján fizetendő összegeket a melléklet 3. pontja határozza meg.
   2. cikk
   (1)   Az e rendeletben rögzített illetékek megállapításának az 609/2014/EU, Euratom rendelet 2. cikke (2) bekezdésének második és harmadik albekezdésében említett határideje legkésőbb 2018. szeptember 30., kivéve, ha a tagállamok a kifizetett, de nem esedékes összegeknek a gazdasági szereplők általi visszaigénylésére vonatkozó nemzeti jog alkalmazása miatt nem tudják tartani az említett határidőt.
   (2)   A 2267/2000/EK és az 1993/2001/EK rendeletben rögzített cukorágazati termelési illetékek és az e rendelet 1. cikkében meghatározott illetékek közötti különbözetet vissza kell téríteni azon gazdasági szereplők részére, amelyek illetéket fizettek az 1999/2000-es és a 2000/2001-es gazdasági évre vonatkozóan, az említett gazdasági szereplők kellően indokolt kérelme alapján.
   3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Az 1. cikket az alábbi időpontoktól kell alkalmazni:
   
               —
            
            
               2000. október 13. az 1999/2000-es gazdasági év vonatkozásában,
            
         
               —
            
            
               2001. október 12. a 2000/2001-es gazdasági év vonatkozásában.
            
         
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. február 19-én.
      
         
            a Tanács részéről
         
         
            az elnök
         
         R. PORODZANOV
      
   
   
      (1)  A Tanács 2038/1999/EK rendelete (1999. szeptember 13.) a cukorágazat piacának közös szervezéséről (HL L 252., 1999.9.25., 1. o.).
   
      (2)  A Bizottság 2267/2000/EK rendelete (2000. október 12.) az 1999/2000-es gazdasági évre vonatkozó cukorágazati termelési illetékek, valamint a kiegészítő illetékre alkalmazandó számítási együttható megállapításáról (HL L 259., 2000.10.13., 29. o.).
   
      (3)  A Bizottság 1993/2001/EK rendelete (2001. október 11.) a 2000/2001-es gazdasági évre vonatkozó cukorágazati termelési illetékek megállapításáról (HL L 271., 2001.10.12., 15. o.).
   
      (4)  A Tanács 1260/2001/EK rendelete (2001. június 19.) a cukorágazat piacának közös szervezéséről (HL L 178., 2001.6.30., 1. o.).
   
      (5)  A Tanács 318/2006/EK rendelete (2006. február 20.) a cukorágazat piacának közös szervezéséről (HL L 58., 2006.2.28., 1. o.).
   
      (6)  A Tanács 1234/2007/EK rendelete (2007. október 22.) a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről (az egységes közös piacszervezésről szóló rendelet) (HL L 299., 2007.11.16., 1. o.).
   
      (7)  Az Európai Parlament és a Tanács 1308/2013/EU rendelete (2013. december 17.) a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről (HL L 347., 2013.12.20., 671. o.).
   
      (8)  A Bíróság 2017. február 9-i ítélete, C-585/15. sz. Raffinerie Tirlemontoise ügy, ECLI:EU:C:2017:105.
   
      (9)  A Tanács 609/2014/EU, Euratom rendelete (2014. május 26.) a tradicionális, a héa- és a GNI-alapú saját források rendelkezésre bocsátásának módszereiről és eljárásáról, valamint a készpénzigények teljesítését célzó intézkedésekről (HL L 168., 2014.6.7., 39. o.).
   
      MELLÉKLET
      
                  1.
               
               
                  Az 1. cikk (1) bekezdésében említett cukorágazati termelési illetékek
                  
                               
                           
                           
                              1999/2000-es gazdasági év
                              (EUR/tonna)
                           
                           
                              2000/2001-es gazdasági év
                              (EUR/tonna)
                           
                        
                              
                                          (a)
                                       
                                       
                                          az A cukorra és a B cukorra vonatkozó termelési alapilleték, fehér cukor
                                       
                                    
                           
                              12,638
                           
                           
                              12,638
                           
                        
                              
                                          (b)
                                       
                                       
                                          a B cukorra vonatkozó B illeték, fehér cukor
                                       
                                    
                           
                              236,963
                           
                           
                              111,114
                           
                        
                              
                                          (c)
                                       
                                       
                                          az A izoglükózra és a B izoglükózra vonatkozó termelési alapilleték, szárazanyag
                                       
                                    
                           
                              5,330
                           
                           
                              5,330
                           
                        
                              
                                          (d)
                                       
                                       
                                          a B izoglükózra vonatkozó B illeték, szárazanyag
                                       
                                    
                           
                              99,425
                           
                           
                              46,636
                           
                        
                              
                                          (e)
                                       
                                       
                                          az A inulinszirupra és a B inulinszirupra vonatkozó termelési alapilleték, szárazanyag, cukor/izoglükóz-egyenértékben kifejezve
                                       
                                    
                           
                              12,638
                           
                           
                              12,638
                           
                        
                              
                                          (f)
                                       
                                       
                                          a B inulinszirupra vonatkozó B illeték, szárazanyag, cukor/izoglükóz-egyenértékben kifejezve
                                       
                                    
                           
                              236,963
                           
                           
                              111,114
                           
                        
            
                  2.
               
               
                  Az 1. cikk (2) bekezdésében említett kiegészítő illeték kiszámításához szükséges együttható az 1999/2000-es gazdasági év tekintetében: 0,10034
               
            
                  3.
               
               
                  A cukorgyártók által a cukorrépa-termelőknek a B illeték maximális összege, illetve az illeték ténylegesen kivetett összege közötti különbség alapján fizetendő, az 1. cikk (3) bekezdésében említett összeg
                  
                               
                           
                           
                              2000/2001-es gazdasági év
                              (EUR/tonna)
                           
                        
                              A B illeték alapján a szabványos minőségű cukorrépára vonatkozó ár
                           
                           
                              9,816